Foto: Reuters AQShga yopirilgan «Harvi» dovuli oqibatida qurbon bo‘lganlar soni 40 kishiga yetdi. Bu haqda CNN telekanali xabar bermoqda. Telekanalning ta’kidlashicha, halok bo‘lganlar soni yana oshishi mumkin. Qidiruv-qutqaruv amaliyoti davom ettirilmoqda. Unga qutqaruv vertolyotlari ham jalb qilindi. Aholining bir qismi tabiiy ofat oqibatlari tufayli oziq-ovqat va ichimlik suvisiz qolgan. Avvalroq CNN jurnalisti jonli efirda bir kishini qutqarib qolgani xabar berilgandi.